Amú yə̄ nâ, mayi fə́ŋəlan yób, ńdɔ̄ sí yāyi suguzan a kələ kwí á tín, ai olún Ńtondôbə, ngul mə́sə, ámōs áyɔ̄g díé láyi dígī ńnāŋ. 14Anə́ ńkɔ́g wátúb áwū, anə́ ńkunda bíyə́m yā ó nə́ təge ai ǹtógan, mod ósə a yi kə́ a dzə́ŋ áyɔŋ díé, mod ósə a yi túb á ńnam wóé. 15Ébá bə́sə báyi bili bâyi tsígiban, bə́sə bâyi wú ai fa bitá. 16Bɔ́n bábán bâyi tɔsban bə́ bəbəgə ai mís, məndá mábán mâyi yáiban ású ǹsa, bod bə́ dzaŋan biníngá bábán á ngul. 17Mayi bɔ́ lóm bǒd yā Medǎ yā bə́ nə̄ təge láŋ mvɔ́d á táŋ, təge kəə mís á sílíba. 18Bâyi tugi bīnânga bí bod ai mim̀fan myábán, təge wóg məkǐ kándi, tɔ bǎn bɔ́ngɔ́ báyēnē bɔ́ və bikamba. 19Babilón, asiě kos bídzóe, ǹkə́mbé nyāngá Kaldéa, a yi vəŋan anə́ Sodóma ai Gomóra yǎ Zambá á ngādzâ. 20Á ngābǎd kig dzyé ai bod, və evwé á bisəb bisəb. Tɔ mǎn Aráb təge tə́lē ébə̌m dzíé étēde, bənɔ́nī biyə́m təge tə́bə étē. 21Miǹsíŋ ḿmyā myǎyi kǎ tə́bə étē, məndá mâyi dzyé ai məkuŋ. Bingudu bə́ tɔ̄tɔ̄án étēde bikélá məfan bí dzə́məgə məbóg étē. 22Bəzombó bâyi voě sɔ̄bɔ́ sɔ̄bɔ á mə̄ndá mə́ kúm móé, ngi á mə̄bāā mə́ áwaí móé, awola díé á ǹkún kwí, məlú móé mâyǐ kig bǎd bəm. [1] Ebúg tē yásɔ̄ á fodoban ai nyaŋaban.